**Алтын күз мерекесі**

 **«Ханшайымдар сайысы»**

**1-жүргізуші: Шалқар**

 Шөп сарғайып

 Өңі тайып

 Дала сұры қашады

 Бой жаза алмай

 Денең мұздап тоңады

 Айтшы

 Бұл қай кезде болады?

**2-жүргізуші: Ердос**

 Қазан толы молшылық

Дәулет қорын қалады

Заңғар көкке жол сызып

Құстар қайтып барады

Бұл құбылыс досым-ау

Күзде ғана болады!

**3-жүргізуші: Аслан**

Көк аспаным мөлдіреп

Шуақты көзім елжіреп

Асыр салып жүретін

Сары көйлегім желбіреп

Айтшы Ердос

Бұл қай мезгілдің келгені

**2-жүргізуші: Ердос**

Жайдары күз, жарқын күз

Аяулы да алтын күз

Дәнге толы кең далам

Дариядай шалқар күз

Бұл алтын күздің келгені

**1-жүргізуші: Шалқар**

Армысыздар қымбатты ата-аналар мен оқушылар

**3-жүргізуші: Аслан**

Қайырлы күн ұлағатты ұстаздар ,жалынды да жігерлі достарым.Берекелі де мерекелі алтын күз мерекелеріңіз құтты болсын!

**2-жүргізуші: Ердос**

Көбейді құт –береке

Астық толы қоймамыз

Құтты болсын мереке

Алтын күзді тойлаймыз

**3-жүргізуші: Аслан**

Алтындай сылдырлайды күздің үні

Жібектей майда шуақ алтын күні

Биылғы мерекелі нұрлы күздің

Тамаша бірдей сұлу күн мен түн

**1-жүргізуші: Шалқар**

Олай болса бүгінгі « аяулы күз,алтын күз» атты кешімізді ашық деп жариялаймыз.

**Ханның үкімін уәзірі оқиды**

**3-жүргізуші: Аслан**

Иа, хан өз орнын басқаруға кез келген адамды сайламайды ғой.

**1-жүргізуші: Шалқар**

Иа,сайысқа қатысамын деушілердің күштерін сынап, тапқырлығын байқап,ақылдылығымен шапшаңдығын сынап көрмекші хан.

**2-жүргізуші: Ердос**

Ендеше ,уақытымызды созбай мерекелік сайысымызды бастаймыз.

Біздерде ойын сауық басталады.

Тамаша күй тартылып ән салады

Қошеметтеп қол соғып отырайық

Ұмытарсыз күні бойы шаршағанды.

**1-жүргізуші: Шалқар**

Шеше жолын жалғамақ

Ел дәстүрін қолдамақ

Қыз намысын қорғамақ

Қыздар шықсын ортаға

Бүгін ханшайым атанбақ -дей отырып ортаға байқауға қатысушы сайыпқырандарымызды шақырамыз.

 **Ханшайымдар ортаға шығады.**

**3-жүргізуші: Аслан**

Қайсысы әнші, кім биші

Талабына қарайық

Кімдер зерек, кім жылдам

Таланттарын табайық- деп өнер сүйер қауым бүгінгі

сайысымыздың бағдарламасымен таныстырып өтейін.

Байқау бағдарламасы:

1 – кезең «Таныстырсам өзімді» деп аталады.сайыскерлеріміз өздерін таныстырады.

2- кезең «Өз өнерін көрсету» бөлімінде сайыскерлеріміз өз өнерлерін көрсетеді.

3- кезең «қол өнер». сайыскерлеріміз осы жерде не жасай алатынын көрсетеді,және жасаған заттарын таныстырып айтады.

4-кезең «қас-қағым сәт» деп аталады. Сайыскерлеріміз сұраққа жауап береді.

5-кезең «күзгі сән үлгісін көрсету» сайысы.

**2-жүргізуші: Ердос**

Сайысымызды бастамас бұрын әділқазылармен танысып алайық.

Әділ қазы,ақ қазыға бір сәлем

Әділдікке бас иеді күллі әлем

Жүйірік озар сайыстарға неше бір

Сарапқа сал, әділдікпен шеше біл.

**Мектебіміздің оқу ісінің меңгерушісі**:

**1-жүргізуші: Айтолқын**

**3-жүргізуші: Нұрсәуле**

**1-жүргізуші: Шалқар**

Сайысымызды бастамас бұрын сайыскерлеріміздің орындау кезегін анықтап алайық.

**Сайыскерлеріміз сандарды таңдап ретімен тұрады**.

**2-жүргізуші: Ердос**

 Ақыл көркі бойларында жетеді

 Әлі талай сынақтардан өтеді

 Мына отырған баршаңызды өзімен

 Тез арда таныстырып өтеді

1 – кезең «Таныстырсам өзімді» деп аталады.сайыскерлеріміз өздерін таныстырады.

 1-ші номерлі ханшайымды ортаға шақырамыз.

**3-жүргізуші: Аслан**

Құрметті әділқазылар алқасы ,ұпай сандарын көрсетіңіздер.

1-ші болып өзін таныстырған ханшайым ................................

**2-жүргізуші: Ердос**

Ал кімнің өнері бар , қаншалықты

 Би билеп ,ал біреуі ән салыпты

Ханшайымдар сайысынан бәйге алуға

 Қыздарымыз аянбай- ақ жан салыпты

Сайысымыздың «өз өнерін көрсету » бөлімін бастаймыз.

Сайыскерлеріміз өз өнерлерін көрсетеді.

**3-жүргізуші: Аслан**

Құрметті әділқазылар алқасы ,ұпай сандарын көрсетіңіздер.

1-ші болып өзін таныстырған ханшайым...............................

**1-жүргізуші: Шалқар**

 Шеберлердің өнер тамып қолынан

Жаңылмаған ата-баба жолынан

Шебер қолдар өз өнерін көрсетсін

Біз айтайық төрелігін соңынан.

3 кезең «қол өнер» сайысын бастаймыз. сайыскерлеріміз осы жерде не жасай алатынын көрсетеді,және жасаған заттарын таныстырады.

 **Ұлдардың орындауында «топ-топ» әні**

**3-жүргізуші: Аслан**

Көздерінің оттарын ұғындырып

Көрсетер көп іздеген мығым қылық

Келесі бұл сайыстың жоспарында

Түседі бәсекеге білімділік

4-кезең «қас қағым сәт» деп аталады.Бұл сайыста сайыскерлеріміздің білімділігі мен ақылдылығын тексереміз.

**2-жүргізуші: Ердос**

5-кезең Күзгі сән үлгісін көрсету

**3-жүргізуші: Аслан**

Осымен «күз ханшайымы» атты бойына өршіл рухы бар парасатты қыздар сайысы мәреге жетті.

**1-жүргізуші: Шалқар**

Өздеріңізбен бірге қызықтап ,өнерлерін тамашалаған ханшайымдар сайысы да аяқталуға жақын. Тоқсан ауыз сөздің тобықтай түйініне тірелер болсақ «жүйріктен жүйрік озар жарысқанда» демекші ,бүгінгі сайысымыздың жеңімпазын анықтау үшін сарапшылар алқасына сөз береміз.

Кімдер жүйрік ,өнерпаз білейікші

«Күз ханшайымы» деп жүрейікші

Қазыларға тек қана әділдікті

 Қыздарға тек сәттілік тілейікші

**2-жүргізуші: Ердос**

Келешекте әрі талай сайыстар бар

Өнерлерің шыңдалсын қалыспаңдар

Өнерлілер көбейсін күннен күнге

Өмір күрес әлі талай жарыстырар-дей отырып ««Алтын күз»»кешіміздің «күз ханшайымы-2017» байқауының нағыз ханшайымын жариялау үшін әділқазыларға сөз кезегін берейік.

**Әділқазылар алқасының қорытындысы, марапаттау**

**2-жүргізуші: Ердос**

 Құттықтайық ал енді

Ханшайым болған қызымызды

Өрге жүзіп өнері

Тауға өрлесін талабы

**1-жүргізуші: Шалқар**

Бүгінгі ханшайымдардың бәрі де тамаша өнер көрсетті.Әрқашан сыналған шақта сүрінбей ,қадамдарыңа нұр жаусын дейміз.

**3-жүргізуші: Аслан**

Осылай хан өз ордасын басқаратын және «күз ханайымы » атағына ие болған ханшайымы 30күн ойын,40 күн тойын жасапты.